Raportul Ministerului Finanţelor de implementare 
a Planului de Acţiuni Republica Moldova - Uniunea Europeană 
pentru trimestrul III (august-octombrie) 2005 

(Partea descriptivă)


 Pe parcursul perioadei august-septembrie 2005 Ministerul Finanţelor continuă să realizeze măsurile necesare preconizate pentru anul 2005 în sensul implementării Planului de Acţiuni Republica Moldova - Uniunea Europeană în domeniile ce ţin nemijlocit de competenţa Ministerului Finanţelor. 
Sectorul bugetar
Realizările în sectorul bugetar au cuprins aprobarea de către Guvern a proiectului Cadrului de cheltuieli pe termen mediu pentru 2006-2008 pe 17 septembrie 2005, care se caracterizează prin dezvoltare şi îmbunătăţire atît prin extinderea aplicării elementelor de analiză şi planificare strategică a cheltuielilor cu includerea suplimentară a sectorului agrar şi a notei tehnice respective, cît şi prin implicarea mai largă a autorităţilor publice în elaborarea bugetelor pe programe.
Administrarea finanţelor publice 

În ce priveşte administrarea finanţelor publice în cadrul proiectului „Managementul Finanţelor Publice” s-au desfăşurat mai multe activităţi şi anume s-a finisat proiectul Documentului de Concept, în care este descris viitorul Sistem Informaţional de Management Financiar (SIMF). A fost elaborat conceptul iniţial al clasificaţiei bugetare noi, asupra căruia au fost obţinute comentariile Fondului Monetar Internaţional. A fost aprobat proiectul Hotărîrii Guvernului nr. 1064 din 7.10.2005 „Despre aprobarea proiectului de lege privind ratificarea Acordului de Credit pentru Dezvoltare dintre Republica Moldova şi Asociaţia Internaţională pentru Dezvoltare”.
Auditul intern


În domeniul auditului intern a fost iniţiată elaborarea Concepţiei şi Strategiei sistemului de control financiar şi audit intern în sectorul public. De altfel a fost format şi un grup iniţial de auditori din 15 persoane pentru a fi şcolarizaţi în condiţiile noului sistem de audit şi control financiar intern. Scopul acestor acţiuni este de a defini concepţia noului sistem de management financiar şi de a efectua studii comparative a situaţiei existente şi bunelor practici internaţionale pentru elaborarea recomandărilor de îmbunătăţire a situaţiei existente.
Datoria publică


La situaţia din 1 septembrie 2005 s-a realizat complet obiectivul achitării datoriilor de stat pentru anul 2005 (măsura cu caracter permanent ”Începerea procesului de achitare a împrumuturilor obţinute de la BNM”): conform prevederilor Legii bugetului pe anul 2005 a fost achitată integral suma de 127 mln. în favoarea Băncii Naţionale a Moldovei (BNM), inclusiv achitările din trimestrul III în valoare de 107 mln. lei.
În ceea ce priveşte întreprinderea acţiunilor necesare pentru încheierea unui program cu Fondul Monetar Internaţional, în octombrie anul curent a avut loc misiunea FMI, în urma căreia s-a ajuns la concluzia că la următoarea misiune din decembrie 2005 se va axa pe iniţierea negocierilor în vederea semnării unui nou memorandum cu FMI. 
Politica fiscală

În domeniul politicii fiscale întru realizarea priorităţilor de realizare a Planului de Acţiuni RM-UE s-a iniţiat procesul de pregătire a informaţiei în scopul elaborării unui studiu privind posibilitatea reformării sistemului de impozite şi extinderea bazei impozitării, în special prin eliminarea treptată a scutirilor de impozite. 
Administrarea fiscală

A fost iniţiată dezvoltarea unei Strategii comprehensive de Administrare a Impozitelor, acordînd atenţie particulară consolidării sistemelor de colectare a impozitelor şi de control.  
Metodologia evidenţei contabile

În domeniul metodologiei evidenţei contabile, pe parcursul trimestrului s-au modificat şi completat o serie de Standardele Naţionale de Contabilitate (SNC), Comentarii privind aplicarea SNC (CSNC), Standardele Naţionale de Audit (SNA), Regulamente privind practica de audit (RPPA), regulamentele, instrucţiunile, indicaţiile metodice şi alte documente normative şi instructive din domeniul contabilităţii şi auditului pentru a ajusta legislaţia în domeniul dat la cerinţele Uniunii Europene. 
Asigurări

La capitolul asigurări, în scopul modificării cadrului legislativ, accentul se pune pe adoptarea Legii cu privire la asigurări (în redacţie nouă), ce a fost în mod repetat revizuită şi avizată. Totodată în scopul perfecţionării  Legii cu privire la asigurarea obligatorie de răspundere civilă a deţinătorilor de autovehicule pentru pagube produse terţilor prin accidente de circulaţie a fost format grupul de lucru din reprezentanţi ai sectorului de asigurări şi asociaţiilor de profil. Ca urmare, proiectul legii a fost revizuit şi apoi expediat  autorităţilor publice şi organizaţiilor interesate spre avizare repetată. 
Raportul trimestrial  de implementare 
a Planului de Acţiuni Republica Moldova - Uniunea Europeană pentru august-septembrie-octombrie 2005 
(Partea tabelară)

	Domeniu
	Măsuri întreprinse

	2.3 Reforma şi dezvoltarea social-economică

Creşterea  durabilă, consolidarea finanţelor publice şi soluţionarea problemei datoriei

	Politica bugetară

1. CCTM pe anii 2006-2008 a fost aprobat de către Guvern pe 17 septembrie 2005. Întru realizarea obiectivelor prioritare stabilite în SCERS, plafoanele de cheltuieli de la bugetul de stat pe ramuri şi autorităţi publice centrale, stabilite în CCTM vor servi limite în procesul formulării programelor, propunerilor de buget şi altor estimări orientative ale angajamentelor de cheltuieli. În cadrul CCTM 2006-2008 în analiza strategică a cheltuielilor a fost inclus suplimentar sectorul agrar cu includerea notei tehnice respective.

Gestionarea datoriei de stat

2. În octombrie anul curent a avut loc misiunea FMI, în urma căreia s-a ajuns la concluzia că viitoarea misiune, care va avea loc în decembrie, se va axa pe iniţierea negocierilor pe marginea noului memorandum cu FMI. 
3.Pe parcursul trimestrului a fost achitată suma de 107 mil.lei în favoarea BNM. în contul stingerii datoriilor faţă de instituţia dată.


	2.3 Reforma şi dezvoltarea social-economică 

Economia de piaţă funcţională
(20) Perfecţionarea economiei de piaţă funcţionale şi a climatului de afaceri  prin intermediul unor reforme structurale adecvate, orientate spre  obţinerea transparenţei şi previzibilităţii condiţiilor de desfăşurare a afacerilor. Avansarea în continuare în implementarea cadrului legislativ şi regulatoriu precum este prevăzut în Art. 50 al APC
	Proiectul Legii contabilităţii a fost remis  pentru  examinare în cadrul proiectului „ Consolidarea legislaţiei în domeniul contabilităţii, auditului şi raportării financiare (FIRST)”.

Proiectului Legii privind activitatea de audit a fost examinat de către administraţiei publice, şi apoi remis Ministerului Justiţiei, împreună cu avizele parvenite de la organele administraţiei publice. 

	2.4.2   Dreptul de stabilire şi dreptul societăţilor
(31) Îndeplinirea în totalitate a  angajamentelor din capitolul II, titlul IV al APC (Condiţii pentru stabilirea şi funcţionarea societăţilor
	Standardele Naţionale de Contabilitate (SNC), Comentariile privind aplicarea SNC (CSNC), Standardele Naţionale de Audit (SNA), Regulamente privind practica de audit (RPPA) sunt în mod continuu modificate şi completate pentru a corespunde cerinţelor şi standardelor europene şi internaţionale. Astfel pe parcursul trimestrului:

1. Membrii CMC (Consiliul Metodologic Consultativ) au transmis Ministerului Finanţelor  propuneri şi obiecţii la SNC 22 „Combinări de întreprinderi” pentru a fi incluse în proiectul standardului;

2.Proiectul Modificărilor şi completărilor nr. 1 la SNC 63 „ Prezentarea informaţiei în rapoartele financiare ale asociaţiilor de economii şi împrumut şi ale altor instituţii similare”, nr. 4 la SNC 4 „ Particularităţile contabilităţii la întreprinderile micului business”, nr. 5 la SNC 5 „Prezentarea rapoartelor financiare” au fost transmise pentru examinare şi aprobare Consiliului Metodologic Consultativ pentru evidenţa contabilă în economia naţională pe lîngă Ministerul Finanţelor. 

3. Consiliul Metodologic Consultativ pentru evidenţa contabilă în economia naţională pe lîngă Ministerul Finanţelor a transmis Ministerului Finanţelor  propuneri şi obiecţii la proiectul modificărilor şi completărilor nr.4 la Planul de conturi contabile al activităţii economico-financiare a întreprinderilor (partea I) pentru a fi modificat şi completat;

4. RPPA 1003 " Auditul în mediul sistemelor informaţionale computerizate – sistemele bazelor de date” după ce a fost examinat de către Colegiul Ministerului Finanţelor, s-a transmis spre publicare în Monitorul Oficial al Republicii Moldova.



	2.4.2 Dreptul de stabilire şi dreptul societăţilor
Servicii financiare
	Proiectul Legii cu privire la asigurări (în redacţie nouă) după ce a fost examinat şi avizat în mod repetat de către instituţiile şi organizaţiile interesate, el a fost prezentat Ministerului Finanţelor pentru a fi aprobat de către Colegiul Ministerului Finanţelor şi apoi expediat Ministerului Justiţiei pentru expertiza juridică.

Proiectul Legii cu privire la asigurarea obligatorie de răspundere civilă a deţinătorilor de autovehicule pentru pagube produse terţilor prin accidente de circulaţie după remiterea de către Guvernul Republicii Moldova către Ministerul Finanţelor a fost format grupul de lucru din reprezentanţi ai acestui sector al pieţei serviciilor de asigurare şi asociaţiile de profil. După examinarea proiectului de către grup, a fost remis Ministerului Finanţelor pentru a fi aprobat de către Colegiul Ministerului Finanţelor şi apoi expediat autorităţilor publice şi organizaţiilor interesate spre avizare repetată.

	2.4.5 Alte sectoare cheie
Impozitarea
(36) Dezvoltarea şi implementarea cadrului instituţional şi operaţional a sistemului de impozitare conform standardelor internaţionale şi europene
	1. În vederea elaborării studiului privind posibilitatea reformării sistemului de impozite şi extinderea bazei impozitării, în special prin eliminarea treptată a scutirilor de impozite a fost iniţiat procesul de colectare a informaţiei privind principalele tipuri de impozite şi taxe în Republica Moldova
2. În scopul elaborării Strategiei privind administrarea fiscală în calitate de măsură pentru realizarea priorităţii s-a propus studierea experienţei Republicii Cehia şi Olandei în probleme de administrare fiscală, în special introducerea semnăturii electronice şi selectarea contribuabililor pentru control. Astfel în octombrie curent reprezentanţi ai Serviciului Fiscal de Stat (SFS) au efectuat o vizită de studiu în Republica Cehia  pentru a studia experienţa statului în domeniile controlului fiscal şi completarea declaraţiilor fiscale prin intermediul Internetului.

Totodată doi reprezentanţi ai Administraţiei Olandeze Fiscale şi Vamale au petrecut un seminar în domeniul analizei şi selectării riscurilor la preselecţia agenţilor economici pentru control, inclusiv a contribuabililor mari, în vederea schimbului de experienţă.

	2.4.5 Alte sectoare cheie
Controlul financiar şi aspectele aferente 
(42) Administrarea raţională şi controlul finanţelor publice


	Ministerul Finanţelor a prezentat Guvernului Republicii Moldova, spre examinare şi aprobare, proiectul Hotărîrii Guvernului „Despre aprobarea proiectului de lege privind ratificarea Acordului de Credit pentru Dezvoltare (Proiectul „ Managementul Finanţelor Publice”) dintre Republica Moldova şi Asociaţia Internaţională pentru Dezvoltare”, care a fost aprobat în 07.10.2005.
Pe parcursul perioadei  a fost elaborat Raportul Interimar cu privire la definiţia conceptuală a sistemului informaţional integrat de management financiar, s-a finisat proiectul Documentului de Concept, s-au derulat activităţile iniţiale ce ţin de elaborarea Planului de Modernizare al SIMF, specificaţiilor tehnice pentru hard şi echipament de reţea, precum şi a specificaţiilor tehnice pentru aplicaţiile soft al noului SIMF, Raportul iniţial cu privire la clasificaţia bugetară şi noul Plan de conturi precum şi Raportul de lansare a Serviciului de consultanţă cu privire la pregătirea componentei de Audit Intern şi instruirea auditorilor interni în cadrul Proiectului de Management al Finanţelor Publice. A fost iniţiată elaborarea Concepţiei şi Strategiei sistemului de control financiar şi audit intern în sectorul public. 

